Pyeonyuk

Pyeonyuk ialah sejenis masakan Korea yang merujuk kepada daging hiris nipis yang direbus dan dihimpit. Ia boleh menggunakan daging lembu atau babi, lazimnya bahagian yang liat. Pyeonyuk yang diperbuat daripada lembu dipanggil suyuk pyeonyuk manakala jeyuk pyeonyuk ialah nama bagi pyeonyuk babi. Bagi daging lembu, ia dicelup ke dalam choganjang (campuran sos soya dan cuka), atau gyeoja chojang (campuran sos soya, cuka dan mustard). Ia dimakan sebagai anju iaitu makanan yang diiiring bersama arak atau digunakan sebagai janchi (잔치, jamuan atau kenduri). Dari Dinasti Joseon, Korean memakan Pyeonyuk sebagai hidangan sampingan semasa minum.

Penyediaan dan sajian
Bagi penggunaan lembu, biasanya bahagian dada digunakan. Bagi babi pula, perut atau leher. Kaki, paru-paru, limpa, lidah, kepala, testikel dan kemaluan lembu juga boleh digunakan. Sup untuk memasak daging direncahkan dengan secubit garam dan perisa yang lain yang berbeza mengkut cita rasa yang termasuklah doenjang, soju, sake atau wain, lada atau kopi.

Selepas daging tersebut lembut, ia dibalut dengan kain dan diperah oleh himpitan benda berat. Kemudian, ia dihiris nipis dan disaji dengan campuran sos soya-cuka atau saeujeot. Di restoran, adalah lazim untuk disajikan dengan geotjori (kimchi baru) dan sos ikan. Pyeonyuk adalah juadah lazim semasa gimjang, musim membuat kimchi. Ia juga boleh disaji dengan naengmyeon (sup mi sejuk) atau dimakan sebagagai ssam, dibalut dalam daun salad atau daun perila.

Rujukan
 

Masakan daging
Masakan Korea